Δροσόφιλα

Η **Δροσόφιλα** (επιστ. ονομ.: ***Drosophila*** = «**δροσόφιλος**») είναι γένος δίπτερων εντόμων της οικογένειας Drosophilidae (Δροσοφιλίδες) που αποκαλούνται συχνά και **φρουτόμυγες** (αγγλ. *fruit fly*) ή **ξιδόμυγες** (αγγλ. *vinegar fly*). Η ορολογία *Drosophila* («δροσόφιλος») ετυμολογικά προέρχεται από τις λέξεις «δρόσος» (λατ. drósos) και «φίλος» (λατ. phílos). Πρόκειται για έντομα μικρού μεγέθους, με χρώμα σώματος που ποικίλει μεταξύ κίτρινου και καφέ, έχουν μάτια κόκκινα (αποτελούνται από πολλά ομματίδια) και φέρουν 3 ζεύγη ποδιών. Τρέφονται με φρούτα, χυμούς φρούτων, διάφορα είδη μανιταριών ενώ κάποια είδη είναι παράσιτα. Εντοπίζονται σε πολλά διαφορετικά ενδιαιτήματα (έρημος, τροπικά δάση, αστικές περιοχές, αλπικά τοπία, κα). Έχουν αναγνωριστεί και ταυτοποιηθεί 1.600 είδη του γένους.

Φέρουν διαμερισματοποιημένο σώμα σε *κεφαλή*, *θώρακα* και *κοιλιά* (τυπική οργάνωση όλων των εντόμων). Ο κύκλος της ζωής τους χαρακτηρίζεται από το φαινόμενο της μεταμόρφωσης. Η πρώιμη ανάπτυξη πραγματοποιείται μέσα στο αυγό. Μετά την εκκόλαψη, ανάλογα με το αναπτυξιακό στάδιο, το νεαρό άτομο αλλάζει συνεχώς, μέχρι να πάρει την τελική μορφή που χαρακτηρίζει το ενήλικο στάδιο.

## Είδη
### Δροσόφιλος η μελανογάστωρ ''(Drosophila melanogaster)''
Το πιο γνωστό είδος Δροσόφιλας, είναι η ***[[:en:Drosophila melanogaster|Drosophila melanogaster]]***. Ακολουθεί την *ολομετάβολη μεταμόρφωση*. Τρέφεται κυρίως με ώριμα φρούτα.  Χρησιμοποιείται ευρέως στην γενετική και αναπτυξιακή βιολογία, ως πρότυπος οργανισμός «εργαλείο», λόγω των παρακάτω χαρακτηριστικών:
* μικρός σε μέγεθος οργανισμός, εκτρέφεται εύκολα στο εργαστήριο.
* σύντομος κύκλος ζωής.
* εύκολα διαχειρίσιμος από τον ερευνητή.
* διατηρείται σε μεγάλους πληθυσμούς.
* οι ώριμες προνύμφες φέρουν τα πολυταινικά χρωμοσώματα στους σιελογόνους αδένες.
* έχει μόνο 4 χρωμοσώματα.
### Δροσόφιλος του Σουζούκι ''(Drosophila suzukii)''
Το είδος ***[[:en:Drosophila suzukii|Drosophila suzukii]]*** θεωρείται παράσιτο αφού προκαλεί σοβαρά προβλήματα σε πολλά είδη φρούτων όπως μήλα, αχλάδια, κεράσια κα. Σε αντίθεση με τα υπόλοιπα είδη δροσόφιλας, γεννάει και εναποθέτει τα αυγά σε υγιείς καρπούς (όχι σε καρπούς που βρίσκονται ήδη στο στάδιο της αποσύνθεσης). Τα πρώτα συμπτώματα είναι ο μεταχρωματισμός του καρπού καθώς και η ύπαρξη ενός μικρού βαθουλώματος στην επιφάνεια του. Σε επόμενο στάδιο, ο καρπός προσβάλλεται από μύκητες και βακτήρια, με αποτέλεσμα τη σήψη του καρπού και την πτώση του από το φυτό. Συνιστάται δολωματικός ψεκασμός καθώς και κατάλληλο κλάδεμα, ως προληπτική αντιμετώπιση του εντόμου.

### Άλλα είδη
Άλλα σημαντικά είδη του γένους *Drosophila είναι: [[:en:Drosophila virilis|Drosophila virilis]]*',*' [[:en:Drosophila montana|Drosophila montana]]*, *[[:en:Drosophila mojavensis|Drosophila mojavensis]], [[:en:Drosophila erecta|Drosophila erecta]] κα.*

## Παραπομπές

## Εξωτερικοί σύνδεσμοι

* https://www.taxodros.uzh.ch/
* Ελληνική Γεωργία
* Μικρή μου κοκκινομάτα δροσόφιλα, σε ευχαριστώ!
* List of ''Drosophila'' species
* Fly Base FlyBase is a comprehensive database for information on the genetics and molecular biology of *Drosophila*. It includes data from the *Drosophila* Genome Projects and data curated from the literature.
* Berkeley ''Drosophila'' Genome Project
* Annual Drosophila Research Conference
* AAA: Assembly, Alignment and Annotation of 12 *Drosophila* species
* UCSC Genome browser
* TaxoDros: The database on Taxonomy of Drosophilidae
* UC San Diego ''Drosophila'' Stock Center breeds hundreds of species and supplies them to researchers
* FlyMine  is an integrated database of genomic, expression and protein data for *Drosophila*
* The ''Drosophila'' Virtual library is library of *Drosophila* on web
* Drosophila Melanogaster contains further information.
* C-CAMP Fly facility – In India microinjection service for the generation of transgenic lines, Screening Platforms, Drosophila strain development

Κατηγορία:Δίπτερα